OpenLLM-France/wikimedia huggingface dataset:
# Rumford

Rumford és una població dels Estats Units a l'estat de Maine (EUA). Segons el cens del 2000 tenia 6.472 habitants.

## Demografia

Segons el cens del 2000, Rumford tenia 6.472 habitants, 2.876 habitatges, i 1.754 famílies. La densitat de població era de 36,4 habitants/km².
Dels 2.876 habitatges en un 26,6% hi vivien nens de menys de 18 anys, en un 45,4% hi vivien parelles casades, en un 11,2% dones solteres, i en un 39% no eren unitats familiars. En el 33,6% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,78.
Per edats la població es repartia de la següent manera: un 23,1% tenia menys de 18 anys, un 7,1% entre 18 i 24, un 25,9% entre 25 i 44, un 22,1% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 90,3 homes.
La renda mediana per habitatge era de 27.639 $ i la renda mediana per família de 33.878 $. Els homes tenien una renda mediana de 39.917 $ mentre que les dones 20.632 $. La renda per capita de la població era de 16.701 $. Entorn del 12,4% de les famílies i el 16,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rumford». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Rumford». American Fact Finder. Oficina del Cens dels Estats Units, 12-01-2010.
# Rosmarinus

Rosmarinus és un sinònims del gènere Salvia dins la família de les lamiàcies.
Havia estat un gènere independent fins a l'any 2017, quan un estudi filogenètic va confirmar d'altres d'anteriors que postulaven la inclusió dels gèneres Dorystaechas, Meriandra, Perovskia, Rosmarinus i Zhumeria dins el gènere Salvia.
Amb la integració del gènere Rosmaninus dins Salvia, van canviar els noms científics de les espècies de romaní:
* Rosmarinus eriocalyx va esdevenir Salvia jordanii. El nou epítet és degut al fet que ja hi havia Salvia eriocalyx i fa referència al botànic francès Claude Thomas Alexis Jordan.
* Rosmarinus officinalis va esdevenir Salvia rosmarinus, el romaní comú.
* Rosmarinus tomentosus va esdevenir Salvia granatensis. L'epítet granatensis és en honor a Granada, on s'hi troba la major part la població de l'espècie, el canvi és degut al fet que ja hi havia Salvia tomentosa.

## Referències

* ↑ «Rosmarinus» (en anglès). Royal Botanic Gardens. Kew. [Consulta: 22 maig 2022].
* ↑ Drew et al., Drummond, p. 133-145.
* ↑ Drew et al., Drummond, p. 141.
* ↑ «Salvia jordanii» (en anglès). Royal Botanic Gardens. Kew. [Consulta: 22 maig 2022].
* ↑ «Salvia rosmarinus» (en anglès). Royal Botanic Gardens. Kew. [Consulta: 22 maig 2022].
* ↑ «Salvia granatensis» (en anglès). Royal Botanic Gardens. Kew. [Consulta: 22 maig 2022].

## Bibliografia

* Drew, Bryan T.; González-Gallegos, Jesús Guadalupe; Xiang, Chun-Lei; Kriebel, Ricardo; Drummond, Chloe P.; Walker, Jay B.; Sytsma, Kenneth J. «Salvia united: The greatest good for the greatest number». Taxon, 66, 6, 01-02-2017. DOI: 10.12705/661.7.
# Ràtzia de 1386

La Ràtzia de 1386 fou una campanya de l'Emirat de Gharnata contra el Regne de València.

## La campanya

Els musulmans de l'Emirat de Gharnata ataquen el sud del Regne de València el 1386, a les viles d'Alacant, Biar, Alcoi, arribant a les portes de València, atacant Paterna.

## Conseqüències

Les hosts de les viles d'Ontinyent, Bocairent, Villena, Saix i Biar, encapçalats per Bernat Guillem i la host de Cocentaina atacaren com a resposta als musulmans de la vall d'Elda, però els veïns de Biar atacaren els musulmans de la host, causant 38 morts, i la manca de resposta del governador de València Aznar Pardo de la Casta feu que el rei el substituís per Roger de Montcada.

## Referències

* ↑ «Los castillos de la orden de Montesa en el contexto del siglo XIV» (en castellà). Historia medieval. Anales de la Universidad de Alicante, n.13, Data incorrecta, p.17 [Consulta: 9 gener 2012].
* ↑ Ferrer i Mallol, Maria Teresa. La frontera amb l'Islam en el segle xiv cristians i sarraïns al País Valencià. Editorial CSIC, 1988, p. 191. ISBN 8400068149.
# Robin Morgan

Robin Morgan (Lake Worth, 29 de gener de 1941) és una escriptora, professora, activista i teòrica política estatunidenca. És una de les veus més importants del feminisme radical des de la dècada dels 60, portaveu del moviment feminista al seu país i a nivell internacional. El seu llibre de 1970 Sisterhood Is Powerful va contribuir al naixement del feminisme contemporani als Estats Units, i és un dels 100 llibres més importants del segle xx segons la Biblioteca Pública de Nova York. En total ha escrit una vintena de llibres de prosa, poesia i assaig.
Va iniciar-se en l'activisme durant els anys 1960, a favor del Moviment pels Drets Civils i en contra de la Guerra del Vietnam. Va ajudar a fundar associacions feministes radicals com New York Radical Women o Conspiració Terrorista Internacional de les Dones de l'Infern, entre moltes d'altres. També ha participat en la creació del Women's Media Center juntament amb Gloria Steinem o Jane Fonda i va ser editora de la revista Ms.

## Referències

* ↑ Bernards, Reena. «Robin Morgan». A: Jewish Women: A Comprehensive Historical Encyclopedia. Jewish Women's Archive [Consulta: 2 gener 2019].
* ↑ «Robin Morgan Facts». Encyclopedia of World Biography, 2010. [Consulta: 2 gener 2019].
# Robin Plackett

Robin L. Plackett (1920 –2009) va ser un estadístic anglès conegut per les seves aportacions a la història de l'Estadística, però més especialment per les seves contribucions, juntament amb J. P. Burman, als dissenys d'experiments, en concret als anomenats dissenys de Plackett–Burman.
Va ser el primer professor d'Estadística a Newcastle University i va mantenir la seva càtedra fins a la seva jubilació el 1983.
L'any 1987 la Royal Statistical Society li va concedir la Guy Medal d'or després d'haver-li donat les medalles de bronze i d'argent.
Va publicar alguns llibres sobre Estadística, entre els quals cal destacar els Principles of Regression Analysis (1960), The Analysis of Categorical Data (1974) i An Introduction to the Interpretation of Quantal Responses in Biology (1979).

## Llibres seleccionats

* Plackett, R. L. Principles of Regression Analysis. Londres: Oxford at the Clarendon Press, 1960
* Plackett R. L. The analysis of categorical data. Londres: Griffin, 1974 ISBN 0852642288
* Plackett R. L. Hewlett P, S. An Introduction to the Interpretation of Quantal Responses in Biology Baltimore: University Park Press, 1979 ISBN 978-0839113867

## Vegeu també

* Dissenys de Plackett-Burman
* Dissenys saturats

## Referències

* ↑ Box, G. E. P.; Hunter, J. S.; Hunter, W. G. Estadística per a científics i tècnics. Disseny d'experiments i innovació. Barcelona: Reverté, 2008. ISBN 978-84-291-5170-1.
* ↑ Diggle, P.; Henderson, R.; Matthews, J «Robert Lewis Plackett, 1920–2009». Journal of the Royal Statistical Society, Series A, 173, (1), 2010, pàg. 265 - 267. DOI: 10.1111/j.1467-985X.2009.00623.x.
# Robin Mallapert

Robin Mallapert (fl. 1538-1553) va ser un músic francès del Renaixement, probablement un compositor, que va passar la major part de la seva vida a Roma. És més conegut com el mestre de Palestrina.
No se sap res del començament o el final de la seva vida, però va ser emprat successivament per diverses esglésies i capelles romanes: la Cappella Liberiana a la Basílica de Santa Maria Maggiore, en l'època en què Palestrina era un nen d'altar (pueri chorialis). el Sant Luigi dei Francesi, la Cappella Giulia (la Capella Juliana) a Sant Pere i a la Basílica de Sant Joan del Laterà, on va oficiar fins al juny de 1538. Durant el període 1538-1539, quan era mestre de capella a Santa Maria Maggiore, Palestrina era un dels seus cantants: el més probable és que ell li ensenyés cant i / o composició en aquest moment.

## Obra

Robin Mallapert, que també va ser compositor, no va deixar una obra cridanera. Això és el que assenyala a la Guia de música del Renaixement (2011) el musicòleg Philippe Canguilhem, que considera que "no ha deixat una obra inoblidable", tot i que va ser un dels mestres de Palestrina.
No obstant això, el musicògraf François-Joseph Fétis (1784-1871) informa que a Notizie de' contrappuntisti e compositori di musica, Giuseppe Ottavio Pitoni (1657-1743) lloa motets de Robin Mallapert que diu que va veure als arxius de l'església de San Lorenzo de Damaso. També assenyala que l'obra Basilicæ S. Mariœ Majoris de urbe descriptio e delineatio d'Abbé Paul de Angelis indica que va ser un excel·lent cantant.
No se li assigna música amb certesa. No obstant això, un conjunt de sis configuracions del Magnificat, atribuïdes a "Rubino", són probablement seves.

## Referències

* ↑ Marvin 2013, p. 1.
* ↑ Fenlon 1990, p. 69.
* ↑ Bianchi 1994, p.35
* ↑ Ferrand 2011, p. 442.
* 1 2 Fétis 1841, p. 505.

## Bibliografia

* (anglès) Clara Marvin, Giovanni Pierluigi Da Palestrina: Una guia de recerca, Routledge, octubre de 2013, 350 p
* (anglès) Iain Fenlon, The Renaissance : From the 1470s to the end of the 16th century, Springer, février 1990, 418 p.
* Lino Bianchi (trans. de l'italià françoise Malettra i Claudine Melatitre), Giovanni Pierluigi da Palestrina, París, Fayard, coll. «Bibliothèque des grands musiciens», 1994, 346 p. (ISBN 2-213-59253-5, BNF 35717413).
* Françoise Ferrand (dir.), Guide de la musique de la Renaissance, París, Fayard, coll. « Les indispensables de la musique », Novembre 2011, 1200 p., 20 x 4.5 x 13.5 cm (ISBN 978-2-213-60638-5 i 2-213-60638-2).
* François-Joseph Fétis, Biographie universelle des musiciens et bibliographie générale de la musique, vol. 7, Leroux, 1841.

## Article

* (italià) Alberto Cametti, "Rubino Mallapert, maestro di Giovanni Pierluigi da Palestrina"," Rivista Musicale Italiana, vol. 29, 1922, pp. 335-348
# Roveredo in Piano

Roveredo in Piano (friülà Lavorêt) és un municipi italià, dins de la província de Pordenone. L'any 2007 tenia 5.464 habitants. Limita amb els municipis d'Aviano, Fontanafredda, Porcia, Pordenone i San Quirino. Es divideix en 12 borgate: Platha, Tavjela, Villotes, Moro, Runcadei, Forcate, Puart, San Bastian, Sant'Anna, Codes, Borgo Nuovo i Sacon.

## Administració

Llista d'alcaldes :
| Període | Identitat | Partit |
| 2004- | Renzo Liva | Llista Cívica |

## Personatges il·lustres

* Giacomo Gotifredo Ferrari.
# Roviano

Roviano és un municipi italià, situat a la regió de Laci i a la ciutat metropolitana de Roma Capital. L'any 2001 tenia 1.386 habitants.
# Roc de l'Àliga

«Roc de l'Àliga» té aquests significats:
* Roc de l'Àliga (Carena del Quer), muntanya de la Carena del Quer a cavall dels municipis de Rupit i Pruit (Osona) i Sant Hilari (la Selva)
* Roc de l'Àliga (Guils de Cerdanya), muntanya dels municipis de Guils de Cerdanya
* Roc de l'Àliga (Josa i Tuixén), muntanya del municipi de Josa i Tuixent (Alt Urgell)
* Roc de l'Àliga (la Vansa i Fórnols), muntanya dels municipis de la Vansa i Fórnols i de la Ribera d'Urgellet (Alt Urgell)
* Roc de l'Àliga (les Valls d'Aguilar), muntanya del municipi de les Valls d'Aguilar (Alt Urgell)
* Roc de l'Àliga (les Valls de Valira), muntanya del municipi de les Valls de Valira (Alt Urgell)
* Roc de l'Àliga (Lles de Cerdanya), muntanya entre els municipis del Pont de Bar (Alt Urgell) i de Lles de Cerdanya (Baixa Cerdanya)
* Roc de l'Àliga (Montferrer i Castellbò), serra al municipi de Montferrer i Castellbò (Alt Urgell)
* Roc de l'Àliga (Castell de Vernet), muntanya entre les comunes de Castell de Vernet (Conflent) i Prats de Molló i la Presta (Vallespir)
* Roc de l'Àliga (Vilallonga de Ter), muntanya del municipi de Vilallonga de Ter (Ripollès)
# S d'Andròmeda

S d'Andròmeda (S Andromedae) fou una supernova a la galàxia d'Andròmeda, l'única vista en aquesta galàxia tant a lluny pels astrònoms, i la primera mai vista a fora la Via Làctia. Va ser descoberta el 20 d'agost de 1885 per Ernst Hartwig, que treballava a l'observatori de Dorpat (Tartu) a Estònia. Abastà la 6a magnitud, però es va apagar de mica en mica fins a la 16a magnitud el febrer de 1890.
Es va relatar que l'estrella es tornà vermella de color i el seu esclat declinà molt ràpidament, la qual cosa és atípica per una supernova del tipus Ia. Malauradament no es disposa de dades espectroscòpiques. L'any 1988, l'astrònom R. A. Fesen i altres, usant el telescopi Mayall de 4 metres a Kitt Peak, descobrí el romanent de l'explosió ric en ferro.

## Notes

* ↑ Primera i única supernova observada a la galàxia d'Andròmeda, i també la primera supernova extra-galàctica observada

## Enllaços externs

* «S Andromedae: Supernova 1885 in M31». Students for the Exploration and Developments of Space. [Consulta: 12 agost 2005].
* «Supernova 1885A - S Andromedae». Arxivat de l'original el 2001-02-19. [Consulta: 12 agost 2005].
# Praga 5

Prague 5, antigament Districte Municipal del Praga (Městská čast Praha 5), és una municipalitat de segon nivell a Praga. El districte administratiu (správní obvod) del mateix nom consisteix dels districtes municipals de Praga 5 i Slivenec.
Praga 5 és un dels districtes més grans de Praga situat al costat oest del riu Vltava. Comprén Smíchov, Radlice, Košíře, Barrandov, Zlíchov, Zličín, Jinonice, Hlubočepy, Motol, Slivenec, Butovice, Chuchle, i Klukovice, com també una part molt menuda de Malá Strana.
El districte va ser el primer de Praga en oferir connexió gratuïta sense fil a Internet als seus ciutadans. Praga 5 és cada vegada més poblat des de la reconstrucció d'Anděl a Smíchov. Ara Anděl és el cor de Praga 5, amb milers d'oficines i un gran centre comercial. També, els garatges subterranis a Anděl són els més grans de Praga. Praga 5 és molt fàcilment accessible gràcies al transport públic: la línia B de Metro i dotzenes de línies de tramvia i autobús.

## Educació

El districte té els següents col·legis internacionals:
* Lycée Français de Prague (Smíchov)
* Deutsche Schule Prag (Jinonice)

## Relacions internacionals
### Ciutats bessones

El districte de Praga 5 està agermanat amb:
* Újbuda, Budapest, Hongria

## Referències

* ↑ "Map Arxivat 2020-07-06 a Wayback Machine.." Lycée Français de Prague. Consultat el 20 de febrer de 2015. "Drtinova 304/7"
* ↑ "Contact." Lycée Français de Prague. 12 de gener de 2003. Consultat el 20 de febrer de 2015. "Adreça del liceu : Drtinova 7 - 150 00 Praga 5 Smíchov"
* ↑ "Kontakte Arxivat 21 de febrer de 2015 a Wayback Machine.." Deutsche Schule Prag. Consultat el 20 de febrer de 2015. "Schwarzenberská 1/700 CZ-15800 Praga 5 – Jinonice"
* ↑ «Újbuda története» (en hungarian). Rafia.hu. Arxivat de l'original el 21 de maig de 2013. [Consulta: 11 agost 2013].

## Enllaços externs

* Més informació sobre Praga 5 i la vida allí pot ser trobat en el corresponent article al lloc web txec Citypilot.cz (anglès)
* Praga 5 - lloc web oficial Arxivat 2018-06-10 a Wayback Machine. (txec)
# David Bauzá Francés

David Bauzá Francés (nascut el 29 de maig de 1976) és un exfutbolista valencià que va jugar com a migcampista defensiu, actualment entrenador del CF La Nucía B.

## Carrera de club

Bauzá va néixer a Alacant, País Valencià. Va participar en 354 partits de Segona Divisió i va marcar 16 gols en 12 temporades, representant a cinc clubs d'aquesta categoria, principalment l'Sporting de Gijón i l'Albacete Balompié (tres anys cadascun).
Al final de la seva carrera, durant la seva etapa amb la SD Osca, Bauzá va patir dues lesions de lligament creuat anterior gairebé consecutius -genoll dret i esquerre- que el van deixar de banda durant gairebé dos anys. Es va retirar al final de la campanya 2011-12 mentre estava al servei d'aquest equip, als 36 anys

## Referències

* ↑ La Sociedad Deportiva Huesca se refuerza con cuatro nuevos jugadores (Sociedad Deportiva Huesca bolster with four new players); Marca, 2 juliol 2010 (en castellà)
* ↑ Bauzá, operado con éxito (Bauzá, successful surgery); Heraldo d'Aragón, 21 març 2012 (en castellà)
* ↑ David Bauzá: Un ejemplo de profesionalidad (David Bauzá: All about professionalism); Vavel, 3 abril 2012 (en castellà)
* ↑ Bauzá cambia de bolas (New set of balls for Bauzá); La Nueva España, 18 gener 2018 (en castellà)

## Enllaços externs

* David Bauzá Francés a BDFutbol
* David Bauzá Francés, Fitxa a Soccerway
# Óscar Luis Arias Suárez

Óscar Luis Arias (Kassel, Alemanya, 5 de gener de 1966) és un exfutbolista hispanoalemany, que jugava com a migcampista.

## Trajectòria

Es va formar a les categories inferiors del Recreativo de Huelva, des d'on va ser cedit a l'Ayamonte i al Fuengirola abans de pujar al primer equip. Amb els andalusos va jugar un parell de campanyes a la Segona B, fins que la temporada 93/94 el fitxa la SD Compostela.
Els gallecs aconsegueixen l'ascens a la màxima categoria eixa campanya, tot i que Óscar Arias amb prou feines juga 12 partits. En Primera, la 94/95, el migcampista tan sols apareix en un encontre abans d'anar-se'n al Deportivo Alavés, que estava en Segona B. Precisament, eixe Oviedo - Compostela serà el seu únic encontre en Primera en la seua carrera.
Amb els vitorians puja a Segona i qualla una bona temporada a l'any següent. L'estiu del 1996 fitxa per la UE Lleida on roman dos temporades més amb un bon nivell de joc i de gols, fins a 15 en els dos anys en aquest equip. Les actuacions amb l'Alavés i el Lleida fan que el fitxe l'Sporting de Gijón, que cercava el retorn a la màxima categoria.
A Astúries també va complir el paper en les dues campanyes que hi va romandre (98/99 i 99/00). L'estiu del 2000, retorna al Recreativo. A l'equip andalús hi va ser titular els dos anys que hi va jugar, rematats per l'ascens a Primera de la temporada 01/02, en la qual Óscar Arias va jugar 23 partits i va marcar 2 gols. Al final d'eixa temporada, va penjar les botes.
Després de la seua retirada, ha seguit vinculat al món del futbol com a Director Esportiu del Recreativo de Huelva del 2004 al 2009, i finalmente de la Unión Deportiva Las Palmas del 2009 al 2011.

## Selecció

Óscar Arias ha estat una vegada internacional amb la selecció de futbol d'Andalusia, en partit jugat contra el Marroc l'any 2000.

## Referències

* ↑ (castellà) [Marca (diari)|Marca], Óscar Arias se hace cargo de la dirección deportiva de Las Palmas, 15 de juny de 2009
* ↑ (castellà) [Marca (diari)|Marca], Ha sido un honor haber pertenecido a este club, 1 de juny de 2011
# Piotr Mazur

Piotr Mazur o Peter Mazur (Vancouver, 2 de desembre de 1982) va ser un ciclista polonès, professional del 2005 al 2008. En el seu palmarès destaquen dos campionats nacionals en contrarellotge.

## Palmarès

* 1999
** Vencedor d'una etapa al Tour de la regió de Łódź
* 2000
** Campió del món júnior en contrarellotge
** 1r a la Copa del món UCI júnior
** 1r a la Cursa de la Pau júnior
** 1r al Tour de l'Abitibi
** Vencedor d'una etapa als Dos dies de Heuvelland
* 2002
** 1r a la Clàssica Mont-real-Quebec Louis Garneau
* 2003
** 1r a la Majowy Wyścig Klasyczny-Lublin
* 2005
** Campió de Polònia en contrarellotge
* 2006
** Campió de Polònia en contrarellotge

### Resultats al Giro d'Itàlia

* 2006. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa 1 a museociclismo.it
* Fitxa 2 a museociclismo.it
* Fitxa a procyclingstats.com
# Municipis de Quintana Roo

Llista de municipis de Quintana Roo.
L'estat mexicà de Quintana Roo s'organitza administrativament en deu municipis, essent el més nou el de Bacalar, creat el febrer de 2011:
| Codi | Municipi | Superfície (km²) | Capçalera municipal |
| 001 | Cozumel | 647 | San Miguel de Cozumel |
| 002 | Felipe Carrillo Puerto | 13.806 | Felipe Carrillo Puerto |
| 003 | Isla Mujeres | 1.100 | Isla Mujeres |
| 004 | Othón P. Blanco | 11.599 | Chetumal |
| 005 | Benito Juárez | 1.664 | Cancún |
| 006 | José María Morelos | 6.739 | José María Morelos |
| 007 | Lázaro Cárdenas | 3.881 | Kantunilkín |
| 008 | Solidaridad | 2.278 | Playa del Carmen |
| 009 | Tulum | 2.040 | Tulum |
| 010 | Bacalar | 7.161 | Bacalar |
| 011 | Puerto Morelos | 7.161 | Puerto Morelos |
# Corts de Barcelona (1368-1369)

Les Corts Catalanes varen ser convocades pel rei Pere el Cerimoniós a Barcelona en 1368-1369, durant el període de regència de la Generalitat de Catalunya.
El rei segueix demanant el finançament per a la guerra de Sardenya que no li havia estat concedit a les anteriors Corts i per atendre les peticions de Bertrand du Guesclin que reclamava el pagament pel seu suport contra Castella. Aquest cop rep 150.000 lliures per a aquest fi. Pel que fa a la guerra contra la revolta a Arborea (Sardenya) encapçalada per Marià IV d'Arborea, el rei va obtenir unes altres 150.000 lliures. Pere Vicenç, el primer regent de la suspesa Diputació, va passar comptes davant d'aquestes Corts reforçant la seva posició.

## Referències

* ↑ Morello Baget, Jordi. Fiscalitat i deute públic en dues viles del Camp de Tarragona: Reus i Valls, segles XIV-XV. CSIC, 2001, p. 184. ISBN 8400060164.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Portada/efemèride abril 28

Penélope Cruz
« 27 d'abril · 28 d'abril · 29 d'abril »
# David Hare

Sir David Hare (St Leonards-on-Sea, East Sussex, 5 de juny, 1947) és un dramaturg i director de teatre i de cinema anglès. El nom de naixença de Hare va ser David Rippon i va néixer a St Leonards-on-Sea, Hastings, East Sussex, fill d'Agnes (née Gilmour) i el mariner Clifford Theodore Rippon.
Hare va ser guardonat amb el premi BAFTA (1979), el New York Drama Critics Circle Award (1983), el Festival Internacional de Cinema de Berlín Golden Bear (1985), el Premis Laurence Olivier (1990), i el London Theatre Critics' Award (1990). Va ser nomenat Sir el 1998.

## Obres teatrals

* Slag (1970)
* The Great Exhibition (1972)
* Brassneck (1973) (amb Howard Brenton)
* Knuckle (1974)
* Fanshen (1975)
* Teeth 'n' Smiles (1975)
* Plenty (1978)
* A Map of the World (1982)
* Pravda (1985) (amb Howard Brenton)
* The Bay at Nice, and Wrecked Eggs (1986)
* The Secret Rapture (1988)
* Racing Demon (1990)
* Murmuring Judges (1991)
* The Absence of War (1993)
* Skylight (1995)
* Amy's View (1997)
* The Blue Room (1998) (adaptació de Arthur Schnitzler)
* The Judas Kiss (1998)
* Via Dolorosa (1998)
* My Zinc Bed (2000)
* The Breath of Life (2002)
* The Permanent Way (2004)
* Stuff Happens (2004)
* The Vertical Hour (2006)
* Gethsemane (2008)
* The Power of Yes (2009)

## Guions de pel·lícules i televisió

* Licking Hitler (1978)
* Dreams of Leaving (1980)
* Plenty (1985) - basat en la seva obra teatral
* Strapless (1989)
* The Hours (2002) - basat en la novel·la de Michael Cunningham
* The Corrections (2007) - basat en la novel·la de Jonathan Franzen
* My Zinc Bed (2008) - basat en la seva obra teatral
* Murder in Samarkand (2008)
* The Reader (2008) - basat en la novel·la de Bernhard Schlink

## Director

* Licking Hitler per BBC1's Play for Today (1978) (TV film)
* Dreams of Leaving for BBC1's Play for Today (1980)
* Wetherby (1985)
* Paris by Night (1988)
* Strapless (1989)
* Paris, May 1919 (1993) (episodi TV)
* The Designated Mourner, escrit per Wallace Shawn (1989)
* Heading Home (1991) (pel·lícula TV)
* The Year of Magical Thinking (2007)

## Referències

* ↑ http://www.filmreference.com/film/82/David-Hare.html
* ↑ «David Hare». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
* ↑ http://www.thestage.co.uk/reviews/review.php/22397/gethsemane
* ↑ http://www.nationaltheatre.org.uk/50093/productions/the-power-of-yes.html Arxivat 2009-09-27 a Wayback Machine.

## Enllaços externs

* David Hare a Contemporary Writers
# Nueva Filipinas

La Nueva Filipinas (Nova Filipines) era una de les divisions administratives del virregnat de la Nova Espanya que es correspon a l'actual estatunidenc de Texas.
Nuevas Filipinas va també ser el nom de l'actual ciutat cubana de Pinar del Río.

## Vegeu també

* Evolució territorial de Mèxic
* Història de Texas

## Referències

* ↑ «Canarios en América: La fundación de San Antonio (castellà)». Arxivat de l'original el 2013-06-24. [Consulta: 26 desembre 2009].